Document ID: /roh_data/filtered/fineweb-2-filterrobots_roh.jsonl.gz/45046

A l’exposiziun datti da vesair fotografias, picturas e producziuns da video da l’artista ed ils artists suandants: Urs Steiner, Mathias Kunfermann, Silvana Trepp, Joachim Florineth, Ricardo Tanner e Werner Graf. Els èn tuts da Masagn u han in stretg connex cun la vischnanca. Sco quai che Monika Ragaz e Werner Graf, l’inizianta e l’iniziant dals dis da cultura, han ditg, saja l’idea da far in program da stad vegnida tar in café. Els hajan pensà che la glieud veglia puspè ir giuadora e s’inscuntrar cun autra glieud. Tut tenor success veglian els cuntinuar en l’avegnir cun la stad culturala cun in program vast.
Masagn Stad culturala «Maseinlädtein» cun in'exposiziun
Per l’emprima giada ha lieu la stad culturala cun total otg inscunters tranter il zercladur e l’october. Il program cuntegn prelecziuns, dis da kino, teater ed ina fiera da pileschs. Questa fin d’emna è in’exposiziun d’art en ina stalla visavi da la scola, quai be cun artistas ed artists indigens.
RTR actualitad 07:00